2011 m. gruodžio 15 d. Bendrojo Teismo sprendimas byloje CDC Hydrogene Peroxide prieš Komisiją
(Byla T-437/08)
(Galimybė susipažinti su dokumentais - Reglamentas (EB) Nr. 1049/2001 - Dėl kartelio pradėtos procedūros administracinę bylą sudarančių dokumentų sąrašas - Atsisakymas leisti susipažinti - Su trečiojo asmens komercinių interesų apsauga susijusi išimtis - Su inspekcijų, tyrimų ir audito tikslų apsauga susijusi išimtis)
Proceso kalba: vokiečių
Šalys
Ieškovė: CDC Hydrogene Peroxide Cartel Damage Claims (CDC Hydrogene Peroxide) (Briuselis, Belgija), iš pradžių atstovaujama advokato R. Wirtz, vėliau advokatų R. Wirtz ir S. Echement, ir galiausiai advokatų T. Funke, A. Kirschstein ir D. Stein
Atsakovė: Europos Komisija, iš pradžių atstovaujama P. Costa de Oliveira, A. Antoniadis ir O. Weber, vėliau A. Bouquet, P. Costa de Oliveira ir A. Antoniadis
Ieškovės pusėje į bylą įstojusi šalis: Švedijos Karalystė, atstovaujama A. Falk, K. Petkovska ir S. Johannesson
Atsakovės pusėje į bylą įstojusi šalis: Evonik Degussa GmbH (Esenas, Vokietija), iš pradžių atstovaujama advokato C. Steinle, vėliau - advokatų C. Steinle ir M. Holm-Hadulla
Dalykas
Prašymas panaikinti 2008 m. rugpjūčio 8 d. Komisijos sprendimą SG.E3/MM/psi D (2008) 6658 neleisti susipažinti su visu procedūros COMP/F/38.620 - Vandenilio peroksidas ir perboratas - bylą sudarančių dokumentų sąrašu.
Rezoliucinė dalis
Panaikinti 2008m. rugpjūčio 8 d. Komisijos sprendimą SG.E3/MM/psi D (2008) 6658 neleisti susipažinti su visu procedūros COMP/F/38.620 - Vandenilio peroksidas ir perboratas - bylą sudarančių dokumentų sąrašu.
Europos Komisija padengia savo ir CDC Hydrogene Peroxide Cartel Damage Claims (CDC Hydrogene Peroxide) patirtas bylinėjimosi išlaidas.
Švedijos Respublika ir Evonik Degussa GmbH padengia savo patirtas bylinėjimosi išlaidas.
____________
1 - OL C 313, 2008 12 6.